CELEX: 32020R2202
Language: hr
Date: 2020-12-22 00:00:00
Title: Provedbena uredba Komisije (EU) 2020/2202 оd 22. prosinca 2020. o izmjeni Priloga III. Uredbi (EZ) br. 1251/2008 u pogledu unosa za Ujedinjenu Kraljevinu i krunske posjede na popisu trećih zemalja, državnih područja, zona ili kompartmenta iz kojih je odobren uvoz pošiljaka životinja akvakulture u Europsku uniju (Tekst značajan za EGP)

28.12.2020   
               
               
                  HR
               
               
                  Službeni list Europske unije
               
               
                  L 438/1
               
            
         PROVEDBENA UREDBA KOMISIJE (EU) 2020/2202
         оd 22. prosinca 2020.
         o izmjeni Priloga III. Uredbi (EZ) br. 1251/2008 u pogledu unosa za Ujedinjenu Kraljevinu i krunske posjede na popisu trećih zemalja, državnih područja, zona ili kompartmenta iz kojih je odobren uvoz pošiljaka životinja akvakulture u Europsku uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i kontroli određenih bolesti akvatičnih životinja (1), a posebno njezin članak 22. i članak 61. stavak 3.,
         budući da:
         
                     (1)
                  
                  
                     Uredbom Komisije (EZ) br. 1251/2008 (2) utvrđuju se uvjeti za uvoz životinja akvakulture u Uniju. Točnije, u Prilogu III. toj uredbi navedene su treće zemlje, državna područja, zone ili kompartmenti iz kojih je odobren uvoz pošiljaka životinja akvakulture u Uniju.
                  
               
                     (2)
                  
                  
                     Ujedinjena Kraljevina pružila je potrebna jamstva koja se zahtijevaju Uredbom (EZ) br. 1251/2008 kako bi se Ujedinjena Kraljevina i krunski posjedi Guernsey, Otok Man i Jersey uvrstili na popis iz Priloga III. toj uredbi nakon isteka prijelaznog razdoblja predviđenog Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Sporazum o povlačenju), ne dovodeći u pitanje primjenu prava Unije na Ujedinjenu Kraljevinu i u Ujedinjenoj Kraljevini u vezi sa Sjevernom Irskom u skladu s člankom 5. stavkom 4. Protokola o Irskoj/Sjevernoj Irskoj uz Sporazum povlačenju u vezi s Prilogom 2. tom protokolu. Uzimajući u obzir jamstva koja je pružila Ujedinjena Kraljevina, tu bi treću zemlju i krunske posjede trebalo uvrstiti u Prilog III. Uredbi (EZ) br. 1251/2008.
                  
               
                     (3)
                  
                  
                     Prilog III. Provedbenoj uredbi (EZ) br. 1251/2008 trebalo bi stoga na odgovarajući način izmijeniti.
                  
               
                     (4)
                  
                  
                     Budući da prijelazno razdoblje predviđeno u Sporazumu o povlačenju završava 31. prosinca 2020., ova bi se Uredba trebala primjenjivati od 1. siječnja 2021.
                  
               
                     (5)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog III. Uredbi (EZ) br. 1251/2008 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se od 1. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 328, 24.11.2006., str. 14.
         
         
            (2)  Uredba Komisije (EZ) br. 1251/2008 od 12. prosinca 2008. o provedbi Direktive Vijeća 2006/88/EZ u pogledu uvjeta i kriterija certificiranja za stavljanje na tržište i uvoz u Zajednicu životinja i proizvoda akvakulture te utvrđivanju popisa vektorskih vrsta (SL L 337, 16.12.2008., str. 41.).
      
      
         
            PRILOG
            Prilog III. Uredbi (EZ) br. 1251/2008 mijenja se kako slijedi:
            
                        1.
                     
                     
                        nakon unosa za Cookove Otoke umeću se sljedeći unosi za Ujedinjenu Kraljevinu i Guernsey:
                        
                                    „GB
                                 
                                 
                                    Ujedinjena Kraljevina (*1)
                                    
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    Cijela zemlja
                                 
                              
                                    GG
                                 
                                 
                                    Guernsey
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    Cijela zemlja
                                 
                              
                  
                        2.
                     
                     
                        nakon unosa za Izrael umeću se sljedeći unosi za Otok Man:
                        
                                    „IM
                                 
                                 
                                    Otok Man
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                    Cijela zemlja
                                 
                              
                                    JE
                                 
                                 
                                    Jersey
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    Cijela zemlja”